

**Қазақстан Республикасы Үкіметінің 2007 жылғы 13 маусымдағы № 493 және 2008 жылғы 5 ақпандағы № 104 қаулыларына толықтырулар енгізу туралы**

***Күшін жойған***

Қазақстан Республикасы Үкіметінің 2011 жылғы 15 сәуірдегі № 418 Қаулысы. Күші жойылды - Қазақстан Республикасы Үкіметінің 2023 жылғы 14 шiлдедегi № 592 қаулысымен

      Ескерту. Күші жойылды - ҚР Үкіметінің 14.07.2023 № 592 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

      Қазақстан Республикасының Үкіметі **ҚАУЛЫ ЕТЕДІ:**

      1. Қазақстан Республикасы Үкіметінің кейбір шешімдеріне мынадай толықтырулар енгізілсін:

      1) күші жойылды - ҚР Үкіметінің 16.02.2015 № 59 (алғашқы ресми жарияланған күнінен кейін күнтiзбелiк жиырма бiр күн өткен соң қолданысқа енгiзiледi) қаулысымен.

      2) "Экспорттық бақылауға жататын өнімнің номенклатурасын (тізімін) бекіту туралы" Қазақстан Республикасы Үкіметінің 2008 жылғы 5 ақпандағы № 104 қаулысында (Қазақстан Республикасының ПҮАЖ-ы, 2008 ж., № 5, 57-құжат):

      көрсетілген қаулымен бекітілген экспорттық бақылауға жататын өнімнің номенклатурасында (тізімінде):

      "Материалдар, химикаттар, "микроорганизмдер" және "токсиндер" деген 1-санат бөлімінде:

      "Мыналар секілді токсинді химиялық заттарды жасау үшін пайдалануы мүмкін химикалийлер:" деген 1С350 бөлік мынадай мазмұндағы 55, 56, 57, 58, 59-тармақтармен толықтырылсын:

      "55. Этилдиэтаноламин;

      56. О,О-диэтил-фосфоротиоат;

      57. О,О-диэтил-фосфородитиоат;

      58. Натрий гексафторосиликаты;

      59. Метилфосфонотионды дихлорид.";

      "Мыналар секілді адам және жануарлар үшін қауіпті патогендер және токсиндер:" деген 1С351 бөлік мынадай мазмүндағы d, e, f тармақшаларымен толықтырылсын:

      "d. WB1, WB2, WB3 түрлерінің бактериялары;

      e. F1 Coccidiodes immitis және F2 Coccidiodes posadasii саңырауқұлақтары;

      f. Генетикалық түрлендірілген ағзалар;";

      "Мыналар секілді жануарларға қауіпті патогендер:" деген 1С352 бөлік мынадай мазмұндағы с, d тармақшаларымен толықтырылсын:

      "с. АВ2 mycoplasmacapricolum (штамм F38) бактериялары;

      d. Тізімге қосылған микроағзалардың кез келгенінің патогендігіне байланысты нуклеин қышқылының тізбектерінен құралатын AG2 генетикалық түрлендірілген ағзалары.";

      "Мыналар секілді өсімдіктерге қауіпті патогендер:" деген 1С354 бөлік мынадай мазмұндағы d, е тармақшаларымен толықтырылсын:

      "d. PV1 және PV2 вирустары;

      e. Генетикалық түрлендірілген ағзалар.";

      "Материалдарды өңдеу" деген 2-санат бөлімінде:

      "Мыналар секілді химиялық өндірістік қондырғылар мен жабдық:" деген 2В350 бөлік мынадай мазмұндағы k, l, m, n, о тармақшаларымен толықтырылсын:

      "k. Реакциялык түтікшелер, реакторлар;

      l. Сақтауға арналған бактар, контейнерлер немесе қабылдағыш резервуарлар;

      m. Жылу алмастырғыштар немесе конденсациялық аппараттар;

      n. Ректификациялық немесе сіңіргіш бағаналар;

      о. Қалпақшалар.";

      "Мына секілді биологиялық материалдарды өңдеуге арналған жабдық:" деген 2В352 бөлік мынадай мазмұндағы b, с, d, e тармақшаларымен толықтырылсын:

      "b. Тозаңдату немесе ұсақ тамшы бүрку жүйелері және олардың құрамдауыштары;

      с. Фазааралық поликонденсаторлар;

      d. Фазалық бөлгіштер;

      e. Кәдімгі үй-жайлар немесе турбулентті ауа ағыны бар үй-жайлар.".

      Ескерту. 1-тармаққа өзгеріс енгізілді - ҚР Үкіметінің 16.02.2015 № 59 (алғашқы ресми жарияланған күнінен кейін күнтiзбелiк жиырма бiр күн өткен соң қолданысқа енгiзiледi) қаулысымен.

      2. Осы қаулы ресми жарияланғанынан кейін күнтізбелік жиырма бір күн өткен соң қолданысқа енгізіледі.

|  |  |
| --- | --- |
| Қазақстан Республикасының |  |
| Премьер-Министрі | К. Мәсімов |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК